TV7 JERUUSALEMMA UUDISED
Meie tänased teemad -
Monaco vabandas oma osaluse eest holokaustis
Venemaa alustas Süürias sõjalist sekkumist
Iisraelis ollakse huvitatud ravikanepi kasvatamisest
Leiti teise templi trepp
TV7 Jeruusalemma Uudistest - Shalom!
Arutz Sheva teatel vabandas Monaco prints Albert II
eelmisel nädalal esmakordselt ametlikult oma maa osaluse eest
juutide pagendamises natsi surmalaagreisse holokausti ajal.
Euroopa Juudi Kongressi EJC juhi Moshe Kantori sõnul
ei tulnud vabandus liiga hilja,
kuna enesevaatlus ja kahetsemine ei aegu.
Prints Albert II avas Monaco kalmistul mälestusmärgi
nende 66 juudi nimega,
kelle Monaco politsei 73 aasta eest 1942. a augustis pagendas.
Kokku pagendati Monacost
Prantsusmaa natsipartnerite nõudmisel 90 juuti
ja neist jäi ellu 9.
Prints Albert ütles oma kõnes, et Monaco tegutses tagasipöördumatult,
kui loovutas naisi, mehi ja lapse,
kes otsisid monakolaste juures varju tagakiusu eest Prantsusmaal
ja monakolased ei kaitsnud neid,
kuigi see oleks nende kohus olnud.
EJC juht Moshe Kantor vastas printsi vabandusele soojalt.
Tema sõnul olevat tähtis, et igas riigis,
kus natsid ja nende käsilased võimaldasid juutide surmasaatmise,
oleks alaline, ametlik mälestusmärk ja tseremoonia.
Ynet Newsi teatel alustas Venemaa Süürias sõjalist tegevust.
Nõrgenevas riigis oodati Vene lennukeid ja lahingukoptereid
IS ja mässuliste objekte ründama.
Lääne diplomaatide sõnul on Vene väed juba Süürias
ja püstitasid laagri president Assadi hallatavasse õhubaasi.
Lähinädalail oodatakse riiki tuhandeid uusi Vene sõdureid.
Venelased ei kavatse rünnata Iisraeli ega teisi regiooni iseseisvaid riike.
Nende olulisim eesmärk on võidelda ISga Assadi valitsuse säilitamiseks.
Lähis-Ida praegune dünaamika
saab Vene hävitajate tulekuga Süüria taevasse kindlasti muutuma.
Siiski on nende kohalolu väljakutseks
Iisraeli Õhujõudude tegevusvabadusele Lähis-Ida taevas.
Lääne diplomaatide sõnul on venelased ja iraanlased
arutanud peamiselt IS-i ja ohtu, mida see Assadi režiimile kujutab.
Kõneluste tulemusel otsustati strateegia,
mille järgi Assadi võimu säilitamiseks tehakse kõik võimalik,
et Süüria suudaks takistada
IS-i ja islamistide paramilitaarsete vägede levikut
endise NSVL-i islamiriikidesse.
Ka USA valitsusametnikud
on pidanud kõnelusi Iraani valitsuse esindajatega
jõulisema ühistegevuse teemal IS-i vastu Iraagis.
Lääne diplomaatiliste allikate teatel Obama valitsus vaikib,
kuigi on teadlik Venemaa kavatsusest Süüria olukorda sekkuda.
Israel Today teatel huvitab Iisraeli põllumehi
kanepi kasvatamine meditsiinilisel eesmärgil.
On peetud kõnelusi, kuidas farmerid võiksid kasu saada
ravikanepit kasvatavatest rahvusvahelistest turgudest.
Iisraeli Kahjukäsitlejate Liidu ILAA esimehe Hawkini sõnul
saab USA kanepitoodangust igal aastal 35 mlrd USD.
Hawkin küsib, kas Iisrael saab lubada sellisel tasemel kasumist loobumist.
Tema väitel võiks valitsus aidata Lõuna-Iisraeli lonkavat põllumajandust
viljatus Arava kõrbes ja kuulutada selle suletud alaks,
kus kasvatatakse ravikanepit ekspordiks.
Ravikanepi kasvatamist toetava ühenduse Breath of Life tegevjuhi
dr Tamir Gadoti sõnul tooks ravikanepi kasvatamine
riigile rohkem sisse kui maagaas.
Rahvusvahelise konsultatsioonifirma Ernst & Young hinnangul
on Iisraeli gaasivarade maksumuseks 52 mlrd USD.
Peamiselt lille- ja apelsinimüügist koosnev
Iisraeli põllumajandustoodete eksport toob hetkel sisse ca 2,5 mlrd USD.
Ravimarihuaana eksport ületaks maagaasi ekspordi
mõnekümne aastaga.
ILAA analüütik Amos Regev hoiatas, et teised jõuavad enne Iisraeli,
kui kanepikasvatuse suhtes koheselt ei tegutseta.
Iisraeli kohalik ravikanepiturg kasvab.
Asetervishoiuminister Yaakov Lizman teatas juulis,
et see on patsientidele retsepti alusel apteekides saadaval
nagu teisedki ravimid.
Ynet Newsi teatel avastati Jeruusalemma kaevetöödel
salapärane poodium ja püramiidi sarnased astmed.
Hiljuti Jeruusalemmas Taaveti Linna Rahvuspargis leitud
2000-aastast treppi kasutasid ilmselt palverändurid
teise templi ajal teel Siiloa tiigist templisse.
Osa tohututest kiviplokkidest ehitatud trepist leiti juba varem
ja need kaevati täielikult välja mitme aasta eest.
Trepi kõrval asuv kivist raiutud poodium
on kaevetööde juhtide sõnul eriline
ning Jeruusalemmas ja sellest väljas pole kunagi midagi vastavat leitud.
Seepärast on raske poodiumi eesmärki kindlaks määrata.
Arheoloogide arvates püüti poodiumil möödujate tähelepanu
ja sealt võidi kuulutada valitsuse teadaandeid.
20. sajandil kaevasid kaks Briti arheoloogi välja osa struktuurist,
kuid oletasid, et see oli hävitatud templi sissepääs.
Need olid meie tänased uudised. Shalom ja kohtumiseni!
Tõlge: Monika Jaaguri